2022 8 8
LT
Europos Sąjungos oficialusis leidinys
C 303/23
Apeliančių reikalavimai Apeliantės Teisingumo Teismo prašo: — panaikinti skundžiamą sprendimą tiek, kiek juo atmestas ieškinys dėl panaikinimo; — panaikinti 2017 m. kovo 17 d.
Komisijos sprendimą C(2017) 1742 final byloje pagal SESV 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (Byla AT.39258 – Krovinių vežimas oro transportu) (toliau – sprendimas), kiek jis susijęs su apeliantėmis.
Nepatenkinus šio reikalavimo, panaikinti sprendimą iš dalies ir sumažinti apeliantėms skirtą baudą iki, Teisingumo Teismo nuomone, tinkamo dydžio; — jei Teisingumo Teismas nuspręstų, kad negali priimti galutinio sprendimo, grąžinti bylą Bendrajam Teismui ir — priteisti iš Komisijos visas bylinėjimosi Teisingumo Teisme ir Bendrajame Teisme išlaidas.
Apeliacinio skundo pagrindai ir pagrindiniai argumentai Grįsdama savo apeliacinį skundą, apeliantė nurodo toliau pateikiamus pagrindus.
Pirmasis apeliacinio skundo pagrindas grindžiamas akivaizdžiomis teisės klaidomis nustatant pirmojo ieškinio pagrindo tenkinimo teisines pasekmes.
Užuot panaikinęs visą sprendimą, Bendrasis Teismas panaikino jį tik iš dalies ir nevertino, ar elementus, dėl kurių apeliantės buvo pripažintos neatsakingomis, galima išskirti, nepaisant aiškios jurisprudencijos, jog toks metodas yra tinkamas.
Antrasis apeliacinio skundo pagrindas grindžiamas akivaizdžiomis teisės klaidomis, atmetus šeštąjį ieškinio pagrindą dėl teisės į gynybą, Komisijai nepateikus paaiškinimo, kodėl ji nesiėmė jokių veiksmų prieš kitas oro transporto bendroves ir paslaugų teikėjus.
Be to, Bendrasis Teismas iškraipė įrodymų prasmę vertindamas 2005 m. liepos 22 d. el. laišką ir neatsižvelgdamas į tai, kad pagrindiniai elementai, kuriais jis rėmėsi, yra oro transporto bendrovių, kurių atžvilgiu po prieštaravimo pareiškimo Komisija panaikinimo kaltinimus, ieškiniai.
Trečiasis apeliacinio skundo pagrindas grindžiamas akivaizdžiomis teisės klaidomis, atmetus ieškinio ketvirtojo pagrindo trečią dalį (pirmasis priekaištas) dėl Komisijos teisės priimti tam tikrus sprendimus.
Trečiasis apeliacinio skundo pagrindas grindžiamas akivaizdžiomis teisės klaidomis, atmetus ieškinio ketvirtojo pagrindo trečią dalį (antrasis priekaištas) dėl Komisijos sprendimo dviprasmiškumo, kiek tai susiję su pažeidimo geografine apimtimi.
2022 m. birželio 9 d.
British Airways plc pateiktas apeliacinis skundas dėl 2022 m. kovo 30 d.
Bendrojo Teismo (ketvirtoji išplėstinė kolegija) priimto sprendimo byloje T-341/17, British Airways / Komisija (Byla C-378/22 P) (2022/C 303/30) Proceso kalba: anglų Šalys Apeliantė: British Airways plc, atstovaujama advocaten A. Lyle-Smythe ir R. O'Donoghue, baristerio T. Sebastian Kita proceso šalis: Europos Komisija
Apeliantės reikalavimai Apeliantė Teisingumo Teismo prašo: — panaikinti visą skundžiamą sprendimą arba, nepatenkinus šio prašymo, panaikinti tą sprendimą iš dalies, kiek juo buvo atmestas ieškinio ketvirtasis pagrindas ir septintojo pagrindo antra dalis;